CELEX: 62021TN0427
Language: mt
Date: 2021-07-13 00:00:00
Title: Kawża T-427/21: Rikors ippreżentat fit-13 ta’ Lulju 2021 – Trasta Komercbanka vs BĊE

8.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 452/41
            
         
      Rikors ippreżentat fit-13 ta’ Lulju 2021 – Trasta Komercbanka vs BĊE
      (Kawża T-427/21)
      (2021/C 452/52)
      Lingwa tal-kawża: l-Ingliż
      
         Partijiet
      
      
         Rikorrent: Trasta Komercbanka AS (Riga, il-Latvja) (rappreżentant: O. Behrends, avukat)
      
         Konvenut: Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkundanna lill-konvenut għall-ħlas ta’ kumpens finanzjarju għad-dannu sostnut mir-rikorrenti bħala riżultat tad-deċiżjoni tal-konvenut li jirtira l-liċenzja tar-rikorrenti fil-11 ta’ Lulju 2016 (innotifikata lir-rikorrenti fit-13 ta’ Lulju 2016);
               
            
                  —
               
               
                  tistabbilixxi li d-dannu materjali jammonta għal tal-inqas EUR 162 miljun flimkien mal-interessi kumpensatorji mill-11 ta’ Lulju 2016 sal-għoti tas-sentenza f’din il-kawża u tal-interessi moratorji mid-data tal-għoti tas-sentenza sal-ħlas kollu; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq li l-konvenut ma nnotifikax b’mod adegwat id-deċiżjoni ta’ rtirar tal-liċenzja lir-rappreżentanti tar-rikorrenti.
               
            
                  2.
               
               
                  It-tieni motiv ibbażat fuq li l-proċedura li wasslet għad-deċiżjoni ta’ rtirar tal-liċenzja ma kinitx tinkludi rappreżentazzjoni xierqa tar-rikorrenti.
               
            
                  3.
               
               
                  It-tielet motiv ibbażat fuq li d-deċiżjoni ta’ rtirar tal-liċenzja hija vvizzjata b’diversi irregolaritajiet gravi oħra.
               
            
                  4.
               
               
                  Ir-raba’ motiv ibbażat fuq li l-konvenut aġixxa barra mill-qasam ta’ kompetenza tiegħu meta adotta d-deċiżjoni ta’ rtirar tal-awtorizzazzjoni, b’mod partikolari f’dak li jikkonċerna l-kwistjonijiet ta’ ħasil tal-flus u l-applikazzjoni tad-dritt nazzjonali.
               
            
                  5.
               
               
                  Il-ħames motiv ibbażat fuq li l-konvenut issuppona, b’mod żbaljat, li kienu jeżistu motivi sabiex jiġġustifikaw l-irtirar tal-liċenzja u pprovda motivazzjoni insuffiċjenti f’dan ir-rigward.
               
            
                  6.
               
               
                  Is-sitt motiv ibbażat fuq li l-aġir illegali tal-konvenut ikkawża dannu sinjifikattiv għar-rikorrenti, b’mod partikolari minħabba l-istralċ tagħha.